Diari Oficial de la Generalitat Valenciana


Sumari del DOGV 3249, del 25-05-1998 (1998/3744)

RESOLUCIÓ de 28 d'abril de 1998, de la Subsecretària del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Addenda al conveni de cooperació entre el Consell de la Generalitat Valenciana i el Centre d'Investigacions Sociològiques, per a la realització d'estudis sociològics i sondejos d'opinió pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3249

Data del DOGV
:   25-05-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/3744


Data del document
:   28-04-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 28 d'abril de 1998, de la Subsecretària del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Addenda al conveni de cooperació entre el Consell de la Generalitat Valenciana i el Centre d'Investigacions Sociològiques, per a la realització d'estudis sociològics i sondejos d'opinió pública. [1998/X3744]
  
Subscrita, després de la tramitació prèvia reglamentària, entre el Consell de la Generalitat Valenciana i el Centre d'Investigacions Sociològiques, el dia 20 de maig de 1997, una addenda al conveni de cooperació per a la realització d'estudis sociològics i sondejos d'opinió pública, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0469/98, i que figura com a annex d'aquesta resolució.
  
València, 28 d'abril de 1998.- La subsecretària del Secretariat del Govern i Relacions amb les Corts.
  
Addenda al conveni de cooperació entre el Consell de la Generalitat Valenciana i el Centre d'Investigacions Sociològiques, per a la realització d'estudis sociològics i sondejos d'opinió publica.
  
València, 20 de maig de 1997
  
Reunits
  
D'una part, l'Honorable Sr. José Joaquín Ripoll Serrano, conseller de Presidència de la Generalitat Valenciana, en nom i representació del Govern Valencià, especialment facultat per a aquest acte per Acord del Govern Valencià, de 20 de maig de 1997.
  
I, d'una altra, la Sra. Pilar del Castillo, presidenta del Centre d'Investigacions Sociològiques, nomenada pel Reial Decret 962/1996, de 10 de maig, segons la Llei 39/1995, de 19 de desembre, d'Organització del Centre d'Investigacions Sociològiques, en què es regulen els convenis de cooperació en matèria d'investigacions sociològiques.
  
Exposen
  
Que amb data 6 d'abril de 1984 es va firmar el conveni marc de cooperació entre el Consell de la Generalitat Valenciana i el Centre d'Investigacions Sociològiques per a la realització d'estudis sociològics i sondejos d'opinió pública.
  
Que el citat conveni té per objecte la cooperació entre el Centre d'Investigacions Sociològiques i el Consell de la Generalitat Valenciana per a la realització d'estudis sociològics i sondejos puntuals d'opinió pública, en l'àmbit territorial de la Comunitat Valenciana.
  
Que, per tant, i segons allò que s'ha estipulat en la clàusula sisena, les dues parts, acorden
  
Primer
  
La realització d'un estudi sobre «La situació social i política a la Comunitat Valenciana», que serà dut a terme pel Centre d'Investigacions Sociològiques.
  
Segon
  
La Generalitat Valenciana pagarà al Centre d'Investigacions Sociològiques per la realització del treball 4.676.192 pessetes, a càrrec de l'aplicació 42.68.507.31.3 dels pressupostos de la Generalitat Valenciana per a l'exercici de 1997.
  
Tercer
  
La quantitat indicada es liquidarà una vegada entregat l'estudi i després del certificat previ de conformitat del sotssecretari de Planificació i Relacions Externes.
  
Quart
  
La vigència de aquesta addenda s'estén fins el 31 de desembre de 1997.
  
El conseller de Presidència,
  
JOSÉ JOAQUÍN RIPOLL SERRANO
  
La presidenta del Centred'Investigacions Sociològiques,
  
PILAR DEL CASTILLO